**Bakonycsernye Nagyközség Önkormányzat Képviselő-testületének**

**6/2019. (III.20.) önkormányzati rendelete**

**a Bakonycsernyei Közös Önkormányzati Hivatalban foglalkoztatott köztisztviselők 2019. évi illetménykiegészítéséről**

Bakonycsernye Nagyközség Önkormányzat Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, valamint a közszolgálati tisztviselőkről szóló 2011. évi CXCIX. törvény 234. § (3) bekezdés c) pontjában és a (4) bekezdésében kapott felhatalmazás alapján a következőket rendeli el:

**1. §**

Bakonycsernye Nagyközség Önkormányzat Képviselő-testülete a Bakonycsernyei Közös Önkormányzati Hivatal köztisztviselői részére 2019. évre vonatkozóan illetménykiegészítést állapít meg az alábbiak szerint:

A Hivatal köztisztviselője felsőfokú és középiskolai végzettség esetén egységesen az alapilletménye 20%-ának megfelelő mértékű illetménykiegészítésre jogosult.

**2. §**

(1) Jelen rendelet 2019. március 21. napján lép hatályba.

(2) Rendelkezéseit 2019. január 1-től kell alkalmazni.

(3) Hatályát veszti a Bakonycsernye Község Önkormányzat Képviselő-testületének 2/2018. (II.8.) önkormányzati rendelete a Bakonycsernyei Közös Önkormányzati Hivatalban foglalkoztatott köztisztviselők illetménykiegészítéséről.

**Turi Balázs                                              Fidrich Tamásné**

**polgármester                                                 jegyző**

Kihirdetési záradék:.

Ezen rendelet 2019. március 20-án kihirdetésre került. Fidrich Tamásné

 jegyző